Saupami kaecal-ecalan kapandungan wontên ing pasanggrahan. Pintên-pintêna ingkang ical kapandungan. Inggih mantrènipun ingkang kapondhokan wau punika anêmpahana sakawit. Sarta pandung wau punika inggih sami kaupadosa ing parentah kêkalih, saupami kapanggih tiyang ingkang dursila wau punika, inggih kaukuma punapa ing saukumipun. Dene tatêmpah wau punika, inggih wangsula sadaya, sawab dursilanipun sampun kacêpêng, katura ing parentah, saupami darbèking guvêrmèn. Ingkang ical kapandungan wau punika, wontên ingkang kapanggih, botên kenging botên inggih mantuka.
